לחנך את ג'ני

לחנך את ג'ני (באנגלית: "An Education") הוא סרט קולנוע בריטי מסוג דרמת התבגרות אשר יצא לאקרנים בשנת 2009. הסרט מתאר את סיפור התאהבותה של נערה בת 16 בגבר יהודי בורגני באנגליה של תחילת שנות ה-60. עלילת הסרט מתבססת על זיכרונותיה של העיתונאית הבריטית לין ברבר והוא בוים על ידי
הבמאית הדנית לונה שרפיג. בסרט מככבים קארי מאליגן ופיטר סארסגארד בתפקידים הראשיים, וצוות השחקנים כולל גם את אמה תומפסון ואלפרד מולינה.

הקרנת הבכורה של הסרט הייתה בפסטיבל סאנדנס 2009 והוא קיבל ביקורות חיוביות. הוא הוקרן בספטמבר 2009 בפסטיבל הסרטים הבינלאומי בטורונטו ובפסטיבלים נוספים. הסרט זכה בפרס באפט"א, והיה מועמד לפרסים רבים, בהם שלושה פרסי אוסקר: לסרט הטוב ביותר, לתסריט המעובד הטוב ביותר ולשחקנית הטובה ביותר (קארי מאליגן).

למרות ביקורות חיוביות ושבחים רבים שקיבל הסרט, הופנתה נגדו ביקורת על כך שהעלילה בו אנטישמית, משום שהאנטגוניסט הוא יהודי.

תסריטאי הסרט ניק הורנבי הסביר אלמנט זה של הסרט בכך שביטויי אנטישמיות בבריטניה היו אופייניים בתקופה שאחרי מלחמת העולם השנייה, אך מבקרי הסרט מזווית זו טוענים שהסרט מציג בנוסף לאנטישמיות גלויה גם אג'נדה של אנטישמיות מודרנית נוצרית סמויה המתבטאת במוסר ההשכל של הסרט.

עלילה
ג'ני היא נערה בת 16 החיה בפרוורים השקטים של לונדון, תלמידה מצטיינת בבית הספר לבנות השואפת להתקבל ללימודים באוניברסיטת אוקספורד. עולמה מתהפך כאשר היא מכירה את דייוויד גולדמן, גבר יהודי עשיר ונהנתן בשנות ה-30 שלו, שנון ומתוחכם, והיא מתאהבת בו. הוא מחזר אחריה עם ארוחות מפוארות, קונצרטים, מועדונים וטיול לפריז ואף מוצא חן בעיני אביה השמרן, אבל שם את עתידה באוניברסיטת אוקספורד בסכנה. ג'ני מחליטה לנטוש את תוכניותיה ללימודים גבוהים, ומחליטה להיענות להצעתו של דייוויד להינשא לו. לאחר שנטשה את עברה כילדה והתמסרה לדייוויד כאישה, לקראת סוף הסרט היא מגלה כי דייוויד נשוי ואב לילד וכי היא נפלה לתרמית של גבר שרלטן ורמאי, המפתה נערות צעירות באופן סדרתי. לאחר שהתפכחה היא מחליטה לשוב לספסל הלימודים ולהשלים את שנת הלימודים האחרונה ומתקבלת לאוקספורד.

תהליך ההפקה
כתיבה
ניק הורנבי כתב את תסריט הסרט בהתבסס על זכרונותיה של לין ברבר, עיתונאית בריטית הכותבת לעיתון סאנדיי טיימס ואשר כתבה בעבר בעיתונים דיילי טלגרף, האובזרבר, דיילי אקספרס והמגזינים וניטי פייר ופנטהאוז.
התסריט התבסס על מאמר אוטוביוגרפי שכתבה ברבר על רומן שהיה לה כנערה בתקופת לימודיה בבית ספר תיכון עם מכר בשם סיימון פרוולסקי (Prewalksi) אותו הכירה כסיימון גרין, והתפרסם במגזין הספרותי "Granta". המאמר המלא, בשם "An Education", פורסם כספר עצמאי רק בשנת 2009, לקראת סיום צילומי הסרט.

הורנבי אמר כי מה שמשך אותו בסיפורה של ברבר היה "העובדה שהיא נערה מהפרוורים שהייתה מבוהלת מכך שהיא תחמיץ כל דבר טוב שקורה בעיר. זה, עבורי, סיפור גדול בתרבות הפופולרית. זה פחות או יותר סיפורה של כל להקת רוק אנד רול. למרות שהתסריט נכתב על נערה בגיל ההתבגרות, הורנבי העיד כי הכתיבה על הדמות לא הייתה קשה מכתיבה על כל דמות אחרת: "אני חושב שכל עוד אתה כותב על מישהו שהוא לא בדיוק כמוך, האתגר הוא שווה. אני שמח שכולן סביבי היו נשים ולכן הן יכלו לפקוח עלי עין, אבל אני לא זוכר מעולם שנאמר לי 'לא כך נשים חושבות'".

צילום
על אף שבית משפחתה של ג'ני אמור להיות בפרוורי שכונת טוויקנהאם שבמחוז מידלסקס, סצנות הפנים שבסרט צולמו בגאנרסבורי, אילינג שבמערב לונדון, במאטוק ליין שבמערב רובע אילינג, ובבית הספר היפני לבנות "Haberdashers' Aske's School for Girls", שבו צולמו כל הסצנות המתרחשות בבית הספר. אזור הצילומים הוסב למראה שתואם את תקופת שנות ה-60, כאשר האלמנט המודרני היחיד שנראה לעין הם הרמזורים שברחובות. למרות זאת, ישנן כמה טעויות בנושא זה כגון צלילים של צופרי מכונית כאשר באותה התקופה עדיין נעשה שימוש בפעמון, וכן סגנון לבושן ושיערן של הבנות בבית הספר אשר אינו תואם לחלוטין את הנהוג בתקופה. בנוסף, כיכר סנט ג'ון סמית' בה מתרחש הקונצרט לא נפתחה להופעות עד לשנת 1969, כמה שנים לאחר מועד התרחשות העלילה.

ביקורות ופרסים
באתר ביקורות הסרטים "Rotten Tomatoes" קיבל הסרט ציון של 94% בהתבסס על 164 ביקורות. באתר Metacritic הוא קיבל ציון של 85 בהתבסס על 34 ביקורות. הסרט זכה בפרס בחירת הקהל ובפרס הצילום הטוב ביותר בפסטיבל סאנדנס 2009.
קארי מאליגן זכתה בפרס הופעת הבכורה ההוליוודית לשחקנית בפסטיבל הסרטים של הוליווד. הסרט נבחר ל"סרט החודש" של מגזין הקולנוע הבריטי הוותיק "Sight & Sound" שבהוצאת מכון הסרטים הבריטי (BFI).

שם הטקסקטגוריהמועמדת / מועמדתתוצאהטקס פרסי האוסקר ה-82 פרס אוסקר לסרט הטוב ביותר   מועמדותפרס אוסקר לשחקנית הטובה ביותרקארי מאליגן מועמדותפרס אוסקר לתסריט המעובד הטוב ביותרניק הורנבי  מועמדותטקס פרסי האקדמיה הבריטית לקולנוע ה-63 פרס באפט"א לסרט הטוב ביותר (Best film)  מועמדותפרס באפט"א לסרט הבריטי הטוב ביותר (Outstanding British Film) מועמדותפרס באפט"א לבימוי הטוב ביותר  לונה שרפיג  מועמדותפרס באפט"א לשחקנית הטובה ביותר בתפקיד ראשי קארי מאליגן  זכייהפרס באפט"א לתסריט המעובד הטוב ביותר ניק הורנבי   מועמדותפרס באפט"א לשחקן המשנה הטוב ביותר אלפרד מולינה  מועמדותפרס באפט"א לתלבושות הטובות ביותר אודייל דיקס-מיראוקס  מועמדותפרס באפט"א לעיצוב האיפור והשיער הטובים ביותר  ליזי יאני גיאורגיו  מועמדותפרסי הקולנוע הבריטי העצמאיהסרט הבריטי העצמאי הטוב ביותרמועמדותהבמאי הטוב ביותר לסרט בריטי עצמאילונה שרפיגמועמדותהתסריט הטוב ביותרניק הורנבימועמדותההופעה הטובה ביותר לשחקנית בסרט בריטי עצמאיקארי מאליגן זכייהשחקנית המשנה הטוב ביותררוזמונד פייקמועמדותשחקן המשנה הטוב ביותראלפרד מולינהמועמדותפרסי איגוד מבקרי הקולנוע האמריקאי 2009 הסרט הטוב ביותרמועמדותהשחקנית הטובה ביותרקארי מאליגןמועמדותהתסריט הטוב ביותרניק הורנבימועמדותשחקן המשנה הטוב ביותר אלפרד מולינהמועמדותפרס גלובוס הזהב ה-67פרס גלובוס הזהב לשחקנית הטובה ביותר - דרמהקארי מאליגןמועמדותפרס אינדפנדנט ספיריט 2009הסרט הזר הטוב ביותרטרם נקבעLondon Film Critics' Circleהסרט הבריטי הטוב של השנהמועמדותהשחקנית הטובה ביותר של השנהקארי מאליגןמועמדותהשחקנית הבריטית הטובה ביותר של השנהקארי מאליגן זכייהשחקנית המשנה הבריטית הטובה של השנהרוזמונד פייקמועמדותשחקנית המשנה הבריטית הטובה של השנהאוליביה ויליאמסמועמדותשחקן המשנה הבריטי הטוב של השנהאלפרד מולינהמועמדותNational Board of Review Awards 2009עשרת הסרטים הטובים ביותר זכייההשחקנית הטובה ביותרקארי מאליגן זכייהפרס סטלייט 2009 סרט הדרמה הטוב ביותרמועמדותהתסריט המעובד הטוב ביותרניק הורנבימועמדותהבמאי הטוב ביותרלונה שרפיגמועמדותהשחקנית הטובה ביותר - דרמהקארי מאליגןמועמדותשחקן המשנה הטוב ביותראלפרד מולינהמועמדותפסטיבל סאנדנס 2009פרס הקהל לקולנוע עולמי: דרמה זכייהפרס הצילום לקולנוע עולמי: דרמהג'ון דה בורמן זכייהפרס השופטים לקולנוע עולמי: דרמהמועמדות

קישורים חיצוניים


 "לחנך את ג'ני" - תסריט הסרט


הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 2009
קטגוריה:סרטים בריטיים
קטגוריה:סרטי התבגרות
קטגוריה:סרטי דרמה
קטגוריה:סרטים המבוססים על סיפור אמיתי